
[bookmark: _Hlk518633050]OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA OPĆINSKE KNJIŽNICE STUBIČKE TOPLICE ZA 2026. GODINU

	Temeljem članka 81. – 86.  Zakona o proračunu (u daljnjem tekstu: Zakon), (Narodne novine br.   144/21) i članka 52. Pravilnika o polugodišnjem i godišnjem izvještaju o izvršenju proračuna i financijskog plana (u daljnjem tekstu Pravilnik), (Narodne novine br. 85/23), Statuta Općinske knjižnice Stubičke Toplice KLASA: 611-02/25-01/04, URBROJ: 2140-27-2-25-4 od 28. studenoga 2025. i Uputa za suradnju s proračunskim korisnikom Općine Stubičke Toplice KLASA: 400-01/22-01/17, URBROJ: 2140-27-1-22-1, ravnateljica Općinske knjižnice podnosi Polugodišnji izvještaj o izvršenju financijskog plana Općinske knjižnice Stubičke Toplice za 2026. godinu Jedinstvenom upravnom odjelu Općine Stubičke Toplice.
	Polugodišnji  izvještaj o izvršenju financijskog plana Općinske knjižnice Stubičke Toplice za 2026. godinu (u daljnjem tekstu: Knjižnica) sadrži propisane dijelove iz članka 30. Pravilnika, i to:
             - opći dio koji sadrži sažetak Računa prihoda i rashoda i Računa financiranja i Račun prihoda i rashoda i Račun financiranja 
             - posebni dio - iskazuje se po programskoj klasifikaciji, a sadrži prikaz rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata
             - obrazloženje polugodišnjeg izvještaja o izvršenju financijskog plana sastoj se od obrazloženja općeg dijela izvještaja o izvršenju financijskog plana
           - posebne izvještaje – Izvještaj o zaduživanju na domaćem i stranom tržištu novca i kapitala, a mogu sadržavati i Izvještaj o danim jamstvima i plaćanjima po protestiranim jamstvima

	Ravnateljica Općinske knjižnice Stubičke Toplice donijela je Financijski plan Općinske knjižnice Stubičke Toplice za 2026. godinu dana 31. listopada 2025.godine. Isti je dostavila u Jedinstveni upravni odjel Općine Stubičke Toplice te je uvršten u nacrt proračuna Općine Stubičke Toplice. Predan je načelniku koji je prijedlog proračuna dostavio Općinskom vijeću na usvajanje, te je isti usvojen dana 28. studenoga 2026. godine. 
	
	Knjižnica je upisana u sudski registar 21. veljače 2018. godine, a ujedno je ušla u Upisnik knjižnica pri Ministarstvu kulture čime je mogla početi obavljati svoju djelatnost. Započela je s radom 23. ožujka 2018. godine. Knjižnica ima jednu zaposlenu osobu u funkciji ravnateljice. 
	

OBRAZLOŽENJE OPĆEG DIJELA FINANCIJSKOG PLANA

Obrazloženje ostvarenja prihoda i rashoda u izvještajnom razdoblju

Razred  6 – Prihodi poslovanja - u razdoblju od 01.01.2026. do 30.06.2026. godine Knjižnica je ostvarila ukupne prihode u iznosu  37.351,86 eura. U odnosu na plan koji iznosi 68.910,00 eura to je 54,20%. 
Usporedbom polugodišnjeg izvještaja o izvršenju financijskog plana za 2026. godinu sa polugodišnjim izvršenjem u 2025. godini vidljivo je da su prihodi manji za 5,25% odnosno nije bilo značajnijeg odstupanja na razini razreda.
Prihodi su u izvještajnom razdoblju ostvareni iz sljedećih izvora financiranja:

Skupina konta  63 – Pomoći iz inozemstva i od subjekata unutar općeg proračuna: 
Planirano je 16.800,00 eura, a ostvareno je 11.235,00 eura odnosno 66,88% u odnosu na plan, a u usporedbi sa istim izvještajnim razdobljem 2025. godine ostvareno je za 42,00% manje radi toga što je u 2025. godini ostvaren prihod od pomoći za financiranje plaće jedne zaposlene osobe po programu javni radovi dok ove godine takvog prihoda nije bilo. U izvještajnom razdoblju ove godine ostvaren je prihod iz državnog proračuna – Ministarstvo kulture i medija za nabavu opreme za knjižnicu te za nabavu knjiga- redovna nabava te otkup, sve u iznosu od 10.035,00 eura. Iz proračuna Krapinsko-zagorske županije, prijavom na natječaj, ostvareno je 1.200,00 eura za nabavu knjižne i neknjižne građe te za organizaciju manifestacija.
Konto 636 – Pomoći proračunskim korisnicima iz proračuna koji im nije nadležan – planirano je ostvarenje prihoda iz državnog proračuna (Ministarstvo kulture i medija) i iz proračuna Krapinsko-zagorske županije. U izvještajnom razdoblju ostvareno je ukupno 11.235,00 eura. Od toga za nabavu knjiga prema modelu otkupa knjiga koji provodi Ministarstvo kulture i medija 5.035,00 eura, za redovnu nabavu knjiga 4.000,00 eura te za nabavu opreme za opremanje knjižnice 1.000,00 eura. Iz proračuna Krapinsko-zagorske županije ostvareno je 500,00 eura za organizaciju manifestacija te 700,00 eura za nabavu knjižne i neknjižne građe.
IZVOR FINANCIRANJA:
· Ostale pomoći: 1.200,00 eura
· Pomoći iz državnog proračuna: 10.035,00 eura

Skupina konta 64 -  Prihodi od imovine:
Konto 64 – Prihodi od imovine - ostvareno je 0,01 eura prihoda.
Konto 641 – Prihodi od nefinancijske imovine – ostvareno je 0,01 eura kamate na depozite po viđenju (sredstva na transakcijskom računu).
IZVOR FINANCIRANJA: 
· Vlastiti prihodi: 0,01 eura

Skupina konta 65 - Prihodi od upravnih i administrativnih pristojbi, pristojbi po posebnim propisima i naknada: 
Planirano je za 2026. godinu 800,00 eura, a ostvareno je 670,85 eura ili 83,86% u odnosu na plan. U usporedbi sa 2025. godinom ostvareno je za 68,40% više prihoda, a naročito prihoda od članarina zbog novoupisanih članova i članova koji su produžili svoje članstvo i radi povećanja cijene članarine.
Konto 652 – Prihodi po posebnim propisima – ostvareno je  ukupno 670,85 eura uplatom članarina u iznosu 595,50 eura i zakasnina u iznosu od 29,28 eura.  Od naknade za oštećene knjige ostvareno je 46,07 eura.
IZVOR FINANCIRANJA: 
· Prihodi za posebne namjene: 670,85 eura

Skupina konta 66 – Prihodi od prodaje proizvoda i roba te pruženih usluga, prihodi od donacija te povrati po protestiranim jamstvima - planirano je 1.300,00 eura, a ostvareno je 578,40 eura ili 44,49% u odnosu na plan, dok je u usporedbi s 2025. godinom ostvareno za 70,94% manje prihoda ove vrste. U protekloj godini ostvaren je prihod od kapitalnih donacija (donacija laptopa i knjiga) 1.484,43 eura te tekućih donacija 500,00 eura. Ove godine u izvještajnom razdoblju ostvareno je samo 58,00 eura prihoda od kapitalnih donacija (knjige) te 505,00 eura tekućih donacija, a 15,40 eura je ostvareno od usluge kopiranja i printanja članovima knjižnice.
Konto 661 – Prihodi od prodaje proizvoda i robe te pruženih usluga – ostvareno je 15,40 eura prihoda od fotokopiranja i printanja. Ostvareno je za 147,19% više u usporedbi sa proteklom godinom. Ova vrsta prihoda ovisi o broju članova koji borave u knjižnici čitajući, a koriste uslugu kopiranja ili printanja.
Konto 663 – Donacije od pravnih i fizičkih osoba izvan općeg proračuna – ostvareno je 563,00 eura prihoda od fizičkih osoba u vidu donacija. Ostvareno 58,00 eura prihoda u vidu darovanih knjiga od fizičkih osoba koje je potrebno uvesti u poslovne knjige. Ostvarene su donacija sudjelovanjem na manifestaciji Mali ulični festival 2026. u iznosu od 505,00 eura.
IZVOR FINANCIRANJA: 
· Vlastiti prihodi: 15,40 eura
· Donacije: 563,00 eura

Skupina konta  67 - Prihodi iz nadležnog proračuna - planirano je 50.010,00 eura, a ostvareno je 24.867,60 eura ili 49,73% u odnosu na plan. U usporedbi sa 2025. godinom ostvareno je za 40,91% više prihoda.
Konto 671 – Prihodi iz nadležnog proračuna za financiranje redovne djelatnosti proračunskih korisnika - u izvještajnom razdoblju ostvareno je ukupno 24.867,60 eura prihoda iz nadležnog proračuna i to za financiranje rashoda poslovanja 21.522,82 eura, a za financiranje rashoda za nabavu nefinancijske imovine 3.344,78 eura. U usporedbi sa istim izvještajnim razdobljem 2025. godine ostvaren je veći prihod za 40,91%. Razlog ostvarenja većeg prihoda za financiranje rashoda poslovanja je povećanje rashoda za zaposlene i povećanih ostalih materijalnih rashoda za obavljanje redovne knjižnične djelatnosti, a koji se financiraju prihodima iz nadležnog proračuna, odnosno iz izvora financiranje opći prihodi i primici.
IZVOR FINANCIRANJA:
· Opći prihodi i primici: 24.867,60 eura

Ukupni rashodi su u izvještajnom razdoblju izvršeni u ukupnom iznosu 34.378,58 eura, u odnosu na plan koji iznosi 70.070,00 eura to je 49,06%, a u usporedbi sa istim izvještajnim razdobljem 2025. godine veći su za 16,00%. Rashodi poslovanja izvršeni su u iznosu 23.628,59 eura, a rashodi za nabavu nefinancijske imovine u iznosu 10.749,99 eura.
Razlika između prihoda i rashoda u izvještajnom razdoblju je višak prihoda u iznosu 2.973,28 eura. Iz 2025. godine prenesen je manjak prihoda od 863,84 eura te je u izvještajnom razdoblju ostvareni rezultat višak prihoda u iznosu od 2.109,44 eura za korištenje u sljedećem razdoblju.
U nastavku se daje pregled izvršenja ukupnih rashoda u izvještajnom razdoblju, po skupinama. 
Razred 3 - Rashodi poslovanja - planirano je 51.190,00 eura, a u izvještajnom razdoblju realizirano je 23.628,59 eura ili 46,16%. U usporedbi sa istim izvještajnim razdobljem 2025. godine realizacija je veća za 9,34%. Najveće odstupanje se desilo kod rashoda za zaposlene jer je povećana osnovica za obračun plaće ravnateljice. Također je došlo do povećanja materijalnih rashoda u odnosu na 2025. godinu za 7,00%, a ponajviše radi povećanja rashoda za intelektualne usluge radi organizacije većeg broja događanja u izvještajnom razdoblju te radi povećanja rashoda za pričuvu.
Skupina konta 31 – Rashodi za zaposlene -  obuhvaćaju bruto plaće te pripadajuće doprinose i ostale rashode za zaposlene (topli obrok, uskrsnica). Planirano je za 2026. godinu 37.200,00 eura, a izvršeno je 18.624,85 eura ili 50,07% u odnosu na plan. U usporedbi sa 2025. godinom izvršeno je za 10,80% više rashoda. Rashodi su veći radi povećanja osnovice za obračun plaće.
Konto 311 – Plaće – ukupno je izvršeno 15.300,29 eura za bruto plaću zaposlenih, a usporedbom sa proteklom godinom rashodi su veći za 11,99%, radi povećanja osnovice za obračun plaće. U izvještajnom razdoblju rashod za plaću ravnateljice iznosi 14.250,29 eura dok je još u siječnju bila zaposlena jedna osoba po programu javni radovi te rashod iznosi 1.050,00 eura čija plaća se financirala iz izvora ostale pomoći, osim 80,00 eura koje je financirano iz izvora opći prihodi i primici radi toga što je došlo do povećanja minimalne plaće od 01. siječnja 2026. godine. 
Konto 312 – Ostali rashodi za zaposlene – izvršeno je 800,00 eura, a odnosi se na naknadu za topli obrok i prigodnu nagradu povodom blagdana Uskrsa.  
Konto 313 – Doprinosi na plaće – izvršeno je ukupno 2.524,56 eura za plaćanje doprinosa na plaću. U izvještajnom razdoblju rashod za doprinos na plaću ravnateljice iznosi 2.351,50 eura dok je još u siječnju bila zaposlena jedna osoba po programu javni radovi te rashod iznosi 173,06 eura čija plaća se financirala iz izvora ostale pomoći, osim 13,22 eura koje je financirano iz općih prihoda i primitaka.
IZVOR FINANCIRANJA:
· Opći prihodi i primici: 17.494,81 eura 
· Ostale pomoći: 1.130,04 eura (preneseni višak iz 2025. godine)

Skupina konta 32 – Materijalni rashodi - planirano je za 2026. godinu  13.970,00 eura, a u izvještajnom razdoblju izvršeno je 5.003,45 eura ili 35,82% u odnosu na plan. U usporedbi sa 2025. godinom izvršeno je za 7,02% više rashoda.
Sastoje se od naknade troškova zaposlenima (naknada za prijevoz na posao i s posla te naknada za korištenje privatnog automobila u službene svrhe),  rashoda za materijal i energiju (rashod za uredski materijal i ostali materijal za potrebe redovnog poslovanja), rashoda za usluge (rashod za usluge telefona, opskrbu vodom, pričuvu, autorski honorar, uslugu ažuriranja računalne baze, te ostale računalne usluge) i ostalih nespomenutih rashoda poslovanja (premija osiguranja, reprezentacija). 
Konto 321 - Naknade troškova zaposlenima - u izvještajnom razdoblju utrošeno je 837,81 eura. Novčana sredstva utrošena su za prijevoz na posao i s posla u iznosu od 639,31 eura i za naknadu za korištenje privatnog automobila u službene svrhe u iznosu od 198,50 eura radi odlaska ravnateljice na stručna usavršavanja. U odnosu na isto razdoblje protekle godine nema značajnijih odstupanja.
Konto 322 - Rashodi za materijal i energiju – utrošeno je u izvještajnom razdoblju ukupno 685,47 eura za uredski materijal, sredstva za čišćenje i higijenu te ostali materijal za potrebe redovnog poslovanja. U odnosu na prethodnu godinu nema odstupanja.
Konto 323 - Rashodi za usluge – utrošeno je 3.308,80 eura. U usporedbi s proteklom godinom rashodi su veći za 13,80%. Novčana sredstva utrošena su za usluge telefona, za poštanske usluge, opskrbu vodom, za pričuvu za poslovni prostor, za računalne usluge i uslugu ažuriranja računalnih baza te za intelektualne usluge i autorski honorar. U odnosu na 2025. godinu povećani su rashodi za komunalne usluge radi povećanja pričuve te rashodi za ostale intelektualne usluge radi više organiziranih događanja u odnosu na isto izvještajno razdoblje 2025. godine.
Konto 329 - Ostali nespomenuti rashodi poslovanja – utrošeno je 171,37 eura. U usporedbi sa proteklom godinom rashodi su manji za 40,53%. Smanjeni su rashodi za reprezentaciju. Iznos od 42,17 eura odnosi se na premiju osiguranja jedne zaposlene osobe.
IZVOR FINANCIRANJA: 
· Opći prihodi i primici: 4.746,30 eura
· Prihodi za posebne namjene: 237,15 eura
· Tekuće pomoći iz Hrvatskog zavoda za zapošljavanje: 20,00 eura (preneseni višak iz 2025. godine)

Skupina konta 34 – Financijski rashodi - planirano je za 2026. godinu 20,00 eura, a u izvještajnom razdoblju izvršeno je ukupno 0,29 eura ili 1,45% u odnosu na plan. U usporedbi sa 2025. godinom izvršeno je za 99,76% manje rashoda. Razlog tome je što je Općinska knjižnica ušla u sustav pune riznice te se poslovanje odvija putem jedinstvenog računa nadležnog proračuna stoga nema rashoda za uslugu platnog prometa. Evidentirana je samo zatezna kamata u iznosu od 0,29 eura.
Konto 343 - Ostali financijski rashodi – utrošeno je ukupno 0,29 eura za zatezne kamate za zakašnjela plaćanja računa.
IZVOR FINANCIRANJA: 
· Opći prihodi i primici: 0,18 eura
· Prihodi za posebne namjene: 0,11 eura

Razred 4 - Rashodi za nabavu nefinancijske imovine 
Planirani su u iznosu od 18.880,00 eura, a u izvještajnom razdoblju utrošeno je 10.749,99 eura ili 56,94% od planiranog. Usporedbom sa istim izvještajnim razdobljem 2025. godine realizacija je veća za 33,95%  jer je nabavljeno više knjiga u istom izvještajnom razdoblju, radi više ostvarenog prihoda iz državnog proračuna te ranije izvršenog programa Nabava knjižne i neknjižne građe financiranog iz proračuna Krapinsko-zagorske županije.

Skupina konta 42 – Rashodi za nabavu proizvedene dugotrajne imovine - Planirani su u iznosu od 18.880,00 eura, a u izvještajnom razdoblju utrošeno je 10.749,99 eura ili 56,94% od planiranog. Usporedbom sa istim izvještajnim razdobljem 2025. godine realizacija je veća za 33,95%. 
Konto 422 – Postrojenja i oprema –  realizacija je 1.640,00 eura, a odnosi se na nabavu polica za knjige na dječjem odjelu. 
Konto 424 - Knjige – tijekom izvještajnog razdoblja utrošeno je 9.109,99 eura za nabavu knjiga. U odnosu na isto razdoblje prethodne godine utrošeno je za 24,61% više jer je nabavljeno više knjiga u istom izvještajnom razdoblju, radi više ostvarenog prihoda iz državnog proračuna te ranije izvršenog programa Nabava knjižne i neknjižne građe financiranog iz proračuna Krapinsko-zagorske županije.
IZVOR FINANIRANJA:
· Opći prihodi i primici: 3.344,78 eura
· Pomoći iz državnog proračuna: 6.520,52 eura
· Ostale pomoći: 686,69 eura
· Donacije: 198,00 eura

Obrazloženje viška financijskih sredstava za prijenos u sljedeće razdoblje
U izvještajnom razdoblju ostvareni su ukupni prihodi poslovanja u iznosu od 37.351,86 eura dok rashodi i izdaci iznose 34.378,58 eura te je ostvaren višak prihoda izvještajnog razdoblja u iznosu od 2.973,28 eura. 

Prihodi poslovanja iznose 37.351,86 eura dok rashodi poslovanja iznose 23.628,59 eura te je ostvaren višak prihoda poslovanja u iznosu od 13.723,27 eura.
Prihodi od prodaje nefinancijske imovine nisu ostvareni dok rashodi za nabavu nefinancijske imovine iznose 10.749,99 eura te je ostvaren manjak prihoda od nefinancijske imovine u iznosu od 10.749,99 eura. Razlika između viška prihoda poslovanja u iznosu od 13.723,27 eura i manjka prihoda od nefinancijske imovine u iznosu od 10.749,99 eura je višak od 2.973,28 eura. 
Nadalje, u 2026. godinu donesen je manjak prihoda u iznosu od 863,84 eura koji umanjuje višak prihoda te rezultat iznosi 2.109,44 eura viška. Višak prihoda u iznosu od 2.109,44 eura sastoji se od viška prihoda od pomoći iz državnog proračuna (Ministarstvo kulture i medija Republike Hrvatske) te iz prihoda od pomoći iz proračuna Krapinsko-zagorske županije u ukupnom iznosu od 4.027,79 eura, viška prihoda za posebne namjene 559,27 eura, viška vlastitih prihoda 24,32 eura, viška prihoda od donacija u iznosu od 365,00 eura te manjka općih prihoda i primitaka u iznosu od 2.866,94 eura (radi se o metodološkom manjku budući da je plaća za 06/2026. godine knjižena s 30.06.2026. godine dok će prihod biti ostvaren u srpnju 2026. godine jer se plaća financira iz nadležnog proračuna, izvor opći prihodi i primici).

Podaci o stanju novčanih sredstava Općinske knjižnice Stubičke Toplice na jedinstvenom računu riznice:

Općinska knjižnica Stubičke Toplice je u sustavu pune riznice s Općinom Stubičke Toplice te se poslovanje obavlja putem jedinstvenog računa riznice. Stanje novčanih sredstava na računu 167210 koji je račun na kojem su evidentirana potraživanja proračunskih korisnika za sredstva uplaćena u nadležni proračun je 5.638,65 eura, a u blagajni je stanje 38,25 eura.

Rashodi prema funkcijskoj klasifikaciji razvrstani su prema namjeni 082 Službe kulture, a obuhvaćaju rashode funkcioniranja Općinske knjižnice. Realizirani su u izvještajnom razdoblju u iznosu od 34.378,58 eura ili 49,06%  u odnosu na godišnji plan od 70.070,00 eura, a u odnosu na isto razdoblje 2025. godine veći su za 16,00%.




POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU FINANCIJSKOG PLANA OPĆINSKE KNJIŽNICE STUBIČKE TOPLICE ZA 2026. GODINU

1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

U razdoblju od 01.01.2026. do 30.06.2026. godine Općinska knjižnica Stubičke Toplice nije se zaduživala na domaćem i stranom tržištu novca i kapitala. 



2.	IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA

U razdoblju od 01.01.2026. do 30.06.2026. godine Općinska knjižnica Stubičke Toplice nije davala
 jamstva i nije imala plaćanja po protestiranim jamstvima.



ZAKONSKA OSNOVA: 
Zakon o proračunu (Narodne novine br. 144/21), Pravilnik o polugodišnjem i godišnjem izvještaju o izvršenju proračuna i financijskog plana (Narodne novine br. 85/23),  Zakon o knjižnicama i knjižničnoj djelatnosti (Narodne novine 17/19 i 98/19, 114/22 i 36/24), Pravilnik o plaćama i organizaciji rada u Općinskoj knjižnici Stubičke Toplice, Strateški plan Općinske knjižnice Stubičke Toplice


Ravnateljica 
Općinske knjižnice Stubičke Toplice
Silvija Drempetić, mag. bibl. 

